Mehefin

Chweched mis y flwyddyn yw Mehefin. Mae ganddo 30 o ddyddiau.

Mae'r enw'n tarddu o'r gair Proto-Gelteg *medjo-samīno-, sy'n golygu "canol haf". Cymharwch yr enw Meitheamh yn y Wyddeleg.

Mae diwrnod hiraf y flwyddyn – Hirddydd Haf neu Alban Hefin – yn digwydd ym Mehefin, ar yr 20fed neu'r 21ain o'r mis. Symudwyd yr hen ŵyl Geltaidd i Ddydd Gŵyl Ifan (24 Mehefin) gan yr Eglwys Gristnogol.

 Dywediadau 
 Glaw Mehefin, cynnydd yr egin
 Yd yn ehedeg cyn Gŵyl Ifan a fedir yn Awst